**LUONTOKUVAUS**

**Luokat:** 3-6

**Kesto:** vähintään 45 min mieluiten 90 min

**Tarvittavat välineet:** kamera (kännykän kamera riittää)

**Tuntiin liittyvät opetussuunnitelman tavoitteet:**

**T3** innostaa oppilasta ilmaisemaan havaintojaan ja ajatuksiaan erilaisten kuvallisten tuottamisen tapojen avulla

**T4** innostaa oppilasta kokeilemaan erilaisia materiaaleja ja tekniikoita sekä harjoittelemaan kuvallisia ilmaisutapoja

**T10** ohjata oppilasta keskustelemaan taiteessa, ympäristössä ja muussa visuaalisessa kulttuurissa ilmenevistä arvoista

**Tunnin aluksi**

Luontokuvaamista voi harrastaa kaikkialla. Luontoa kuvatessa vain mielikuvitus on rajana ja kuvaaja saa itse päättää mihin kuvatessaan keskittyy. Hyviä kuvauskohteita löytyy kaikkialta. Kuvaaja voi keskittyä maisemakuviin tai tarkastella kuvissaan luonnon pieniä yksityiskohtia. Eläinten kuvaaminen vaatii kärsivällisyyttä ja aikaa, mutta onnistunut kuva tekee siitä vaivan arvoisen.

**Hyviä sivuja keskustelun herättäjäksi tunnin alkuun:** <https://luontokuva.org/jasenten-kuvagalleria>, <https://aurajoki.net/tekemista-koko-perheelle/>

Kuvaamiseen riittää pelkkä kännykän kamera. Oppilaat voivat ottaa kuvia myös pareittain tai pienissä ryhmissä käyttäen samaa kameraa. Kuvaus paikaksi sopii mikä tahansa luontokohde koulun lähistöltä ja jopa koulun pihasta voi löytyä paljon kuvattavaa.

**Mihin oppilaan on syytä kiinnittää huomiota:**

1. **Mitä haluat kuvata?** (maisema, eliö, luonnon yksityiskohta, eloton luonto, valo ja varjo)
2. **Mitä haluat kuvalle kertoa?** (Haluatko, että katsoja pysähtyy ihastelemaan luonto vai onko kuvassa jokin asia johon katsojan tulisi kiinnittää huomiota? Kuva voi myös olla kantaa ottava ja käsitellä esimerkiksi ihmisen ja luonnon vuorovaikutusta.)
3. **Miten haluat rajata kuvan?** (Mikä kuvassa on tärkeää, mihin katsojan tulisi keskittyä?)
4. **Pitääkö kuvaa muokata jälkikäteen?** (Kuvaa pystyy rajaamaan paremmin, suoristamaan, korostamaan värejä tai varjoja jne.)

**Tunnin lopuksi**

Jättäkää aikaa myös oppilaiden luontokuvien katselulle. Opettaja voi koota kuvista esimerkiksi dia-esityksen, jota voidaan ihastella yhdessä. Oppilaat voivat myös laittaa valitsemansa kuvan näkyviin kännykästään ja kännykät voidaan asettaa näkyviin niin, että kaikki pääsevät kiertelemään ja ihailemaan muiden ottamia kuvia. Lopuksi voidaan keskustella millaisia tunteita tai ajatuksia luontokuvat oppilaissa herättivät.